
ข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๖๐
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย

ชั้น  จูฬอาภิธรรมิกะตรี
สอบวันเสาร์ที่  ๑๗  มิถุนายน  พ.ศ. ๒๕๖๐
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. 
ก. จงแสดงคำปณามและปฏิญญาทั้งบาลีและคำแปล
    
ข. จงแสดงธรรมชาติของ จิต เจตสิก รูป นิพพาน โดยสังเขป (แสดงบาลีโดยเฉพาะด้วย)  
๒. 
ก. ให้แสดงความหมายของชื่อดังต่อไปนี้
อกุศลจิต     กามาวจรจิต      รูปาวจรจิต      มหัคคตจิต      โลกุตตรจิต
    
ข. คำว่า “สหคตํ” มีกี่อย่าง ?  คืออะไรบ้าง ?  จงแสดงพร้อมคำแปล
๓.    จงแสดงบาลีและคำแปลในจิตดังไปนี้
ก. โลภมูลจิตดวงที่  ๑ กับดวงที่  ๓                  ข. อเหตุกกริยาจิต  ๓
ค. มหาวิปากจิตดวงที่  ๒ กับดวงที่ ๗               ง. ปฐมฌานจิต  ๓
๔.  ให้จำแนกจิตโดย  
ก. ชาติเภทนัย  
ข. โสภณเภทนัย  
ค. โลกเภทนัย
๕. ให้แสดงลักษณะ ๔ ประการของเจตสิกและยกหลักฐานบาลี  มาแสดงให้เห็นด้วย  ( ไม่ต้องแปล)
๖. จงแสดงสัมปโยคนัยในเจตสิกดังต่อไปนี้ ว่ามีจิตประกอบได้เท่าไร ?  คืออะไรบ้าง ?

      วิตก   อธิโมกข์   ปีติ   ฉันทะ   โมหะ   โลภะ   โทสะ  สติ   สัมมากัมมันตะ  กรุณา 
๗. จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 

โลภมูลจิตดวงที่๒ โทสมูลจิตดวงที่๒ มหากุศลจิตดวงที่๓ รูปาวจรปฐมฌานจิต๓ โลกุตตรปฐมฌานจิต๘ 
๘.
ก. ในรูป ๒๘  นั้น เมื่อจัดเป็นประเภทใหญ่ และประเภทเล็กแล้ว มีจำนวนเท่าไร คือ อะไรบ้าง
ข. ให้แสดงองค์ธรรมของรูปดังต่อไปนี้ ปถวี  โสตปสาท  คันธารมณ์  โผฎฐัพพารมณ์ ชีวิตะ     
    
ปริจเฉทะ  กายวิญญัติ  ลหุตา  กัมมัญญตา  อุปจยะ  สันตติ  ชรตา  
๙. ให้บอกความหมาย  พร้อมองค์ธรรมของรูปดังต่อไปนี้
๑.  อัชฌัตติกรูป
๒.  ทวารรูป

๓.  อินทริยรูป

๔.  โอฬาริกรูป
๕. อุปาทินนรูป

๖.  อวินิพโภครูป     
๗.  กัมมชรูป 

๘.  จิตตชรูป
๙. จักขุทสกกลาป
๑๐. สัททนวกกลาป
๑๐. 
ก. ให้แสดงความแตกต่างกันระหว่างสอุปาทิเสสนิพพานกับอนุปปาทิเสสนิพพาน และจงจำแนกนิพพานทั้ง ๒ อย่างนี้โดยบุคคล

ข. ให้แสดงความหมายในนิพพานทั้ง ๒ คือทิฏฐธัมมนิพพาน และสัมปรายิกนิพพาน
***************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๑ ปีการศึกษา ๒๕๖๐
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๘  มิถุนายน พ.ศ. ๒๕๖๐
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-------------------------------------------------------------------------------------------------------------------------------
๑.
ก.  จิตมีกี่ประเภท  คืออะไรบ้าง?  ยกบาลีขึ้นแสดงด้วย ?

ข.  ให้แสดงความแตกต่างกันระหว่าง  สุขสหคตจิต  กับ  โสมนัสสหคตจิต  และ
      
ทุกขสหคตจิต  กับ  โทมนัสสสหคตจิต ?

ตอบ
ก.  จิตมี  ๔  ประเภทคือ  กามาวจรจิต  รูปาวจรจิต  อรูปาวจรจิต  โลกุตตรจิต
     
ดังมีบาลีแสดงว่า  ตตฺถ  จิตฺตํ  ตาว  จตุพฺพิธํ  โหติ  กามาวจรํ  รูปาวจรํ  อรูปาวจรํ  โลกุตตรญฺเจติ
ข.  ความแตกต่างกันระหว่าง  สุขสหคตจิต  กับ  โสมนัสสสหคตจิต  ทุกขสหคตจิต  กับ  โทมนัสสสหคตจิต  นั้นคือ  
สุขสหคตจิต                    
เป็นความสุขทางกาย
โสมนัสสสหคตจิต              
เป็นความสุขทางใจ
ทุกขสหคตจิต                  
เป็นความทุกข์ทางกาย
โทมนัสสสหคตจิต              
เป็นความทุกข์ทางใจ
๒. 
ก.  โสภณจิตที่เป็นอุเบกขาด้วย  วิปปยุตต์ด้วย  สสังขาริกด้วย  มีจำนวนเท่าไร  คืออะไรบ้าง
ข.  ในบรรดาฌานจิต  ๖๗  เป็นกุศลชาติเท่าใด  วิปากชาติเท่าใด  กริยาชาติเท่าใด
ตอบ
ก.  มีจำนวน  ๓  ดวงคือ  มหากุศลจิตดวงที่ ๘  มหาวิปากจิตดวงที่ ๘  มหากริยาจิตดวงที่ ๘
ข.  ในบรรดาบรรดาฌานจิต  ๖๗  นั้น  เป็นกุศลชาติ  ๒๙  เป็นวิปากชาติ 29 เป็นกริยาชาติ ๙
๓. จงตอบคำถามต่อไปนี้

ก. คำว่า  “อนิยตโยคี”  หมายความว่าอย่างไร  มีจำนวนเท่าไรคืออะไรบ้าง ?


ข. เจตสิกที่ประกอบในอกุศลจิตได้ทั้งหมด  มีจำนวนเท่าไร  คืออะไรบ้าง ?

ค. อกุศลเจตสิกที่ประกอบกับสัมปยุตตจิต ไม่ประกอบกับวิปปยุตตจิตนั้นมีเท่าไร ? 

    คืออะไรบ้าง ?

ตอบ
ก. คำว่า “อนิยตโยคี” หมายความว่า เจตสิกที่ประกอบไม่แน่นอน มี ๑๑ ดวง คือ  มานะ  อิสสา  มัจฉริยะ  กุกกุจจะ  ถีนะ  มิทธะ  วิรตี ๓  อัปปมัญญา ๒

ข. มี ๑๔ ดวง  คือ  สัพพจิตตสาธารณเจตสิก ๗  วิตกเจตสิก  วิจารเจตสิก  วิริยเจตสิก  โมจตุกะ ๔

ค. มี ๖ ดวง  คือ  ทิฏฐิเจตสิก ๑  โทจตุกเจตสิก ๔  วิจิกิจฉาเจตสิก ๑
๔. ให้แสดงคาถารูปปรมัตถ์  พร้อมคำแปล


ตอบ
             แสดงคาถารูปปรมัตถ์พร้อมคำแปล
              สมุทฺเทสา  วิภาคา  จ              สมุฏฺานา   กลาปโต
              ปวตฺติกฺกมโต  เจติ                  ปญฺจธา  ตตฺถ  สงฺคโห
การแสดงสงเคราะห์รูปในรูปปริจเฉทนี้  พระอนุรุทธาจารย์แสดงเป็น  ๕  นัย  คือ
๑.  รูปสมุทเทสนัย    
การแสดงรูปโดยสังเขป
๒.  รูปวิภาคนัย         การจำแนกรูปโดยพิศดาร
๓.  รูปสมุฏฐานนัย
การแสดงสมุฏฐานของรูป
๔.  รูปกลาปนัย         การแสดงรูปที่เกิดขึ้นเป็นหมวด ๆ
๕.  รูปปวัตติกกมนัย  
การแสดงความเกิดขึ้นพร้อมด้วยความดับของรูปตามลำดับ
๕.  คำว่า  “นิพพาน”  เมื่อแยกบทออกแล้วมีกี่บท  และให้บอกความหมายของบทนั้น ๆ ด้วย  
     และจงแปลวจนัตถะดังต่อไปนี้
                          วินติ    สํสิพฺพตีติ    =   วานํ
                          วานโต  นิกฺขนฺตนฺติ  =   นิพฺพานํ
ตอบ
คำว่า  “นิพพาน”  เมื่อแยกบทออกแล้วมี  ๒  บทคือ  นิ + วาน.  นิ  แปลว่าพ้น  วาน  แปลว่าธรรมที่เป็นเครื่องเกี่ยวโยงไว้  หมายถึง  ตัณหา  เมื่อรวม ๒  บทเข้ากันแล้วเป็น  นิวาน  แปลว่า  ธรรมที่พ้นจากเครื่องเกี่ยวโยง  หมายถึงพ้นจากตัณหา  ดังมีวจนัตถะแสดงว่า
    
วินติ  สํสิพฺพตีติ = วานํ  ธรรมชาติใดย่อมเป็นผู้เกี่ยวไว้  ฉะนั้น  ธรรมชาตินั้นชื่อว่า  วาน  ได้แก่  ตัณหา               
    
วานโต  นิกฺขนฺตนฺติ = นิพฺพานํ ธรรมชาติใดย่อมพ้นจากเครื่องเกี่ยวโยง คือตัณหา  ฉะนั้น ธรรมชาตินั้นชื่อว่า นิพพาน
******************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๖๐
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๗  มิถุนายน  พ.ศ. ๒๕๖๐
วิชา  : จิต  เจตสิก  รูป  นิพพาน   
๑๐  ข้อ     รวม   ๑๐๐  คะแนน
       เวลา  ๔ ชม.

-------------------------------------------------------------------------------------------------------------------------------
๑. 
ก. จงแสดงคำปณามและปฏิญญาทั้งบาลีและคำแปล
    
ข. จงแสดงธรรมชาติของ จิต เจตสิก รูป นิพพาน โดยสังเขป (แสดงบาลีโดยเฉพาะด้วย)  
ตอบ
ก. แสดงคำปณามและปฏิญญาดังต่อไปนี้
            

สมฺมาสมฺพุทฺธมตุลํ    

สสทฺธมฺมคณุตฺตมํ
           

อภิวาทิย ภาสิสฺสํ     

อภิธมฺมตฺถสงฺคหํ
         ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการแด่พระพุทธองค์ผู้ตรัสรู้เญยยธรรมทั้งหลายเอง ไม่มีผู้เปรียบปาน พร้อมด้วยพระสัทธรรมและคณะพระอริยสงฆ์เจ้าทั้งหลาย ซึ่งเป็นผู้อุดมแล้ว จักแต่งคัมภีร์ที่มีนาม  อภิธัมมัตถสังคหะต่อไป
ข. แสดงธรรมชาติของ จิต เจตสิก รูป นิพพาน ดังต่อไปนี้
      
จิต         ธรรมชาติที่รู้อารมณ์  ( อารมฺมณวิชานนลกฺขณํ)
      
เจตสิก    ธรรมชาติที่อาศัยจิตเกิด  ( จิตฺตนิสฺสิตลกฺขณํ)
      
รูป         ธรรมชาติที่เสื่อมสลายไปเพราะวิโรธิปัจจัย ( รุปฺปนลกฺขณํ)
นิพพาน  ธรรมชาติที่สงบจากรูปนามขันธ์ ๕ ( สนฺติลกฺขณํ)
๒. 
ก. ให้แสดงความหมายของชื่อดังต่อไปนี้
อกุศลจิต     กามาวจรจิต      รูปาวจรจิต      มหัคคตจิต      โลกุตตรจิต
    
ข. คำว่า “สหคตํ” มีกี่อย่าง ?  คืออะไรบ้าง ?  จงแสดงพร้อมคำแปล
ตอบ  
ก. แสดงความหมายของชื่อดังต่อไปนี้   
อกุศลจิต  หมายความว่า  จิตที่มีโทษและให้ผลตรงกันข้ามกับกุศลจิต หรือเป็นจิตที่ประกอบกับอกุศลเจตสิก
กามาวจรจิต  หมายความว่า   จิตที่ท่องเที่ยวเกิดอยู่ในภูมิ อันเป็นที่เกิดแห่งวัตถุกามและกิเลสกามเป็นส่วนมาก
รูปาวจรจิต   หมายความว่า  จิตทั้ง 15 ดวงนี้ท่องเที่ยวเกิดอยู่ในภูมิอันเป็นที่เกิดแห่งกิเลสรูปและวัตถุรูปเป็นส่วนมาก
มหัคคตจิต   หมายความว่า  จิตที่เข้าถึงความเป็นใหญ่และประเสริฐ
โลกุตตรจิต  หมายความว่า  จิตที่พ้นจากโลกทั้ง ๓ 
    
ข. คำว่า “สหคตํ” มี ๕ อย่าง  คือ

๑. โสมนสฺสสหคตํ
จิตที่เกิดพร้อมด้วยโสมนัสเวทนา
คือ  ความดีใจ

๒. อุเปกฺขาสหคตํ
จิตที่เกิดพร้อมด้วยอุเบกขาเวทนา คือ  ความเฉย ๆ

๓. โทมนสฺสสหคตํ
จิตที่เกิดพร้อมด้วยโทมนัสเวทนา
คือ  ความเสียใจ

๔. ทุกฺขสหคตํ

จิตที่เกิดพร้อมด้วยทุกขเวทนา
คือ  ความทุกข์กาย

๕. สุขสหคตํ

จิตที่เกิดพร้อมด้วยสุขเวทนา
คือ  ความสุขกาย
๓.    จงแสดงบาลีและคำแปลในจิตดังไปนี้
ก. โลภมูลจิตดวงที่  ๑ กับดวงที่  ๓                  ข. อเหตุกกริยาจิต  ๓
ค. มหาวิปากจิตดวงที่  ๒ กับดวงที่ ๗               ง. ปฐมฌานจิต  ๓
ตอบ
แสดงบาลีคำแปลในจิตดังไปนี้
ก. โลภมูลจิตดวงที่  ๑   
โสมนสฺสสหคตํ ทิฏฺฐฃิคตสมฺปยุตฺตํ อสงฺขาริกํ  
จิตที่เกิดขึ้นโดยไม่มีการชักชวน พร้อมด้วยความดีใจ ประกอบด้วยความเห็นผิด
โลภมูลจิตดวงที่  ๓    
โสมนสฺสสหคตํ ทิฏฺฐฃิคตวิปฺปยุตฺตํ อสงฺขาริกํ  
       
จิตที่เกิดขึ้นโดยไม่มีการชักชวน พร้อมด้วยความดีใจ ไม่ประกอบด้วยความเห็นผิด
ข. อเหตุกกริยาจิต  ๓ ดวงคือ
     
๑. อุเปกฺขาสหคตํ ปญฺจทวาราวชฺชนจิตฺตํ 
         
จิตที่พิจารณาอารมณ์ทางปัญจทวารที่ดีและไม่ดี เกิดขึ้นพร้อมด้วยความเฉยๆ
     
๒. อุเปกฺขาสหคตํ มโนทวาราวชฺชนจิตฺตํ 
         
จิตที่พิจารณาอารมณ์ทางมโนทวารที่ดีและไม่ดี เกิดขึ้นพร้อมด้วยความเฉยๆ
     
๓. โสมนสฺสสหคตํ  หสิตุปฺปาทจิตฺตํ 
         
จิตที่ทำให้เกิดการยิ้มของพระอรหันต์ เกิดขึ้นพร้อมด้วยความดีใจ
ค. มหาวิปากจิตดวงที่  ๒  
โสมนสฺสสหคตํ ญฃาณสมฺปยุตฺตํ สสงฺขาริกํ  
จิตที่เกิดขึ้นโดยมีการชักชวน พร้อมด้วยความดีใจ ประกอบด้วยปัญญา
    
มหาวิปากจิตดวงที่ ๗   
อุเปกฺขาสหคตํ ญฃาณวิปฺปยุตฺตํ อสงฺขาริกํ  
จิตที่เกิดขึ้นโดยไม่มีการชักชวน พร้อมด้วยความเฉยๆ ประกอบด้วยปัญญา     
ง. ปฐมฌานจิต  ๓  
วิตกฺกวิจารปีติสุขเอกคฺคตาสหิตํ ปฐฃมชฺฌาน กุศลจิตฺตํ วิปากจิตฺตํ กริยจิตฺตํ 
  

ปฐมฌานกุศลจิต ๑ วิปากจิต ๑ กริยาจิต ๑ ที่เกิดพร้อมด้วยองค์ฌาน ๕ คือ วิตก วิจาร ปีติ สุข เอกัคคตา
๔.  ให้จำแนกจิตโดย  
ก. ชาติเภทนัย  
ข. โสภณเภทนัย  
ค. โลกเภทนัย
ตอบ
ก. ชาติเภทนัย มี ๔ ชาติ คือ
1. อกุศลชาติ มี  ๑๒  ดวงคือ  
โลภมูลจิต ๘

โทสมูลจิต ๒

โมหมูลจิต ๒
2. กุศลชาติ มี  ๓๗  ดวงคือ
มหากุศลจิต ๘

รูปาวจรกุศลจิต ๕
อรูปาวจรกุศลจิต ๔
มรรคจิต ๒๐
3. วิปากชาติ มี  ๕๒  ดวงคือ

อกุศลวิปากจิต ๗
อเหตุกกุศลวิปากจิต ๘
   
มหาวิปากจิต ๘
รูปาวจรวิปากจิต ๕
อรูปาวจรวิปากจิต ๔

ผลจิต ๒๐
4. กริยาชาติ มี  ๒๐  ดวงคือ

อเหตุกกริยาจิต ๓
มหากริยาจิต ๘
      รูปาวจรกริยาจิต ๕
อรูปาวจรกริยาจิต ๔
ข. โสภณเภทนัย มี  ๒  คือ
๑. อโสภณจิต มี  ๓๐  ดวงคือ
อกุศลจิต ๑๒

อเหตุกจิต ๑๘
๒. โสภณจิต มี  ๙๑  ดวงคือ
กามาวจรโสภณจิต ๒๔       รูปาวจรจิต ๑๕
   อรูปาวจรจิต ๑๒
โลกุตตรจิต ๔๐
ค. โลกเภทนัย มี ๒ คือ
๑. โลกียจิต มี  ๘๑  ดวงคือ
อกุศลจิต ๑๒

อเหตุกจิต ๑๘
 
กามาวจรโสภณจิต ๒๔  
รูปาวจรจิต ๑๕

อรูปาวจรจิต ๑๒
๒. โลกุตตรจิต มี  ๔๐  ดวงคือ
มรรคจิต ๒๐

ผลจิต ๒๐
๕. ให้แสดงลักษณะ ๔ ประการของเจตสิกและยกหลักฐานบาลี  มาแสดงให้เห็นด้วย  ( ไม่ต้องแปล)
ตอบ
แสดงลักษณะ ๔ ประการของเจตสิก
๑. เอกุปปาทะ เจตสิกนี้เกิดพร้อมกับจิตเสมอ หมายความว่า เมื่อจิตเกิดเจตสิกก็เกิดขึ้น
ด้วยกัน จะว่าจิตเกิดก่อน เจตสิกเกิดทีหลัง หรือ เจตสิกเกิดก่อน จิตเกิดทีหลังนั้นไม่ได้
  
๒. เอกนิโรธะ  ในทำนองเดียวกันนั้นเมื่อจิตดับ เจตสิกก็ดับด้วย ไม่มีใครดับก่อน หรือ 
ดับทีหลัง
๓. เอกาลัมพนะ  อารมณ์ที่เจตสิกเข้ารับอยู่เป็นอารมณ์เดียวกันกับที่จิตเข้าไปรับ เช่น จิตรับ
อารมณ์สีขาว เจตสิกก็รับสีขาวด้วย จิตรับอารมณ์สีดำ เจตสิกก็รับสีดำด้วย  ดังนี้เป็นต้น
  
๔. เอกวัตถุกะ  ที่อาศัยเกิดของเจตสิกก็เป็นเช่นเดียวกันกับที่อาศัยเกิดของจิต เช่น จิต
อาศัยตาเกิด เจตสิกก็อาศัยตาเกิดด้วย จิตอาศัยหูเกิด เจตสิกก็อาศัยหูเกิดด้วย จิตอาศัยหัวใจเกิด เจตสิกก็อาศัยหัวใจเกิดด้วย ดังนี้ 
      
ดังมีหลักฐานแสดงว่า   เอกุปฺปาทนิโรธา จ         
เอกาลมฺพนวตฺถุกา
 



เจโตยุตฺตา  ทฺวิปญฺญฃาส 
ธมฺมา เจตสิกา มตา
๖. จงแสดงสัมปโยคนัยในเจตสิกดังต่อไปนี้ ว่ามีจิตประกอบได้เท่าไร ?  คืออะไรบ้าง ?

      วิตก   อธิโมกข์   ปีติ   ฉันทะ   โมหะ   โลภะ   โทสะ  สติ   สัมมากัมมันตะ  กรุณา 
ตอบ
วิตก  ประกอบได้ในจิต ๕๕ ดวง คือ  กามจิต ๔๔ (เว้นทวิปัญจวิญญาณจิต ๑๐)  ปฐมฌานจิต  ๑๑  

อธิโมกข์ ประกอบได้ในจิต ๑๑๐ ดวง  คือ  กามจิต ๔๓  (เว้นทวิปัญจวิญญาณจิต ๑๐  วิจิกิจฉา-สัมปยุตตจิต ๑)  มหัคคตจิต ๒๗   โลกุตตรจิต ๔๐

ปีติ ประกอบได้ในจิต ๕๑ ดวง  คือ  กามโสมนัสสหคตจิต ๑๘  ปฐมฌานจิต ๑๑  ทุติยฌานจิต ๑๑  ตติยฌานจิต  ๑๑

ฉันทะ  ประกอบได้ในจิต ๑๐๑ ดวง  คือ กามจิต ๓๔ (เว้นโมหมูลจิต ๒ อเหตุกจิต ๑๘) มหัคคตจิต ๒๗ โลกุตตรจิต ๔๐

โมหะ  ประกอบได้ในอกุศลจิต  ๑๒  ทั้งหมด




โลภะ  ประกอบได้ในโลภมูลจิต  ๘





โทสะ  ประกอบได้ในโทสมูลจิต  ๒





สติ  ประกอบได้ในโสภณจิตทั้งหมด  ๕๙  หรือ  ๙๑  ดวง


สัมมากัมมันตะ  ประกอบได้ในจิต ๑๖ หรือ ๔๘  ดวง คือ  มหากุศลจิต ๘  โลกุตตรจิต ๘ หรือ ๔๐

กรุณา  ประกอบได้ในจิต ๒๘ ดวง คือ  มหากุศลจิต ๘  มหากริยาจิต ๘  รูปาวจรจิต ๑๒ (เว้นปัญจมฌานจิต ๓)
๗. จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 

โลภมูลจิตดวงที่๒ โทสมูลจิตดวงที่๒ มหากุศลจิตดวงที่๓ รูปาวจรปฐมฌานจิต๓ โลกุตตรปฐมฌานจิต๘ 
ตอบ
โลภมูลจิตดวงที่  ๒  มีเจตสิกประกอบได้  ๒๑  ดวงคือ อัญญสมานเจตสิก ๑๓  โมจตุกเจตสิก  ๔  โลภเจตสิก ๑  ทิฏฐิเจตสิก ๑  ถีทุกเจตสิก ๒
โทสมูลจิตดวงที่  ๒  มีเจตสิกประกอบได้  ๒๒  ดวงคือ อัญญสมานเจตสิก ๑๒  (เว้นปีติเจตสิก ๑ ) โมจตุกเจตสิก ๔  โทจตุกเจตสิก  ๔  ถีทุกเจตสิก ๒
มหากุศลจิตดวงที่  ๓  มีเจตสิกประกอบได้  ๓๗  ดวงคือ อัญญสมานเจตสิก ๑๓  โสภณเจตสิก  ๒๔ (เว้นปัญญาเจตสิก ๑)
รูปาวจรปฐมฌานจิต  ๓  มีเจตสิกประกอบได้  ๓๕  ดวงคือ อัญญสมานเจตสิก ๑๓   โสภณเจตสิก  ๒๒  (เว้นวิรตีเจตสิก ๓) 
โลกุตตรปฐมฌานจิต  ๘  มีเจตสิกประกอบได้  ๓๖  ดวงคือ อัญญสมานเจตสิก  ๑๓  โสภณเจตสิก ๒๓  (เว้นอัปปมัญญาเจตสิก ๒ )
๘.
ก. ในรูป ๒๘  นั้น เมื่อจัดเป็นประเภทใหญ่ และประเภทเล็กแล้ว มีจำนวนเท่าไร คือ อะไรบ้าง
ข. ให้แสดงองค์ธรรมของรูปดังต่อไปนี้ ปถวี  โสตปสาท  คันธารมณ์  โผฎฐัพพารมณ์ ชีวิตะ     
    ปริจเฉทะ  กายวิญญัติ  ลหุตา  กัมมัญญตา  อุปจยะ  สันตติ  ชรตา  
ตอบ
ก. ประเภทใหญ่มี ๒ คือ  
๑. นิปผันนรูป ๑๘ 
                                    

๒. อนิปผันนรูป ๑๐
     
ประเภทเล็กมี ๑๑ คือ  ๑. มหาภูตรูป ๔ 
๖. ชิวิตรูป ๑ 
                                     ๒. ปสาทรูป  ๕
๗. อาหารรูป  ๑
                                     ๓. วิสยรูป ๗ หรือ ๔
๘. ปริจเฉทรูป  ๑
                                     ๔. ภาวรูป ๒  

๙. วิญญัติรูป  ๒
                                     ๕. หทยรูป ๑ 

๑๐. วิการรูป ๕ หรือ ๓ 
๑๑. ลักขณรูป ๔
ข. แสดงองค์ธรรมของรูปดังต่อไปนี้ 
ปถวี                  
ได้แก่  รูปแข็งและอ่อน
โสตปสาท       
ได้แก่  ความใสที่สามารถรับสัททารมณ์ได้
คันธารมณ์         
ได้แก่  กลิ่นต่างๆ
โผฎฐัพพารมณ์  
ได้แก่  เย็น ร้อน อ่อน แข็ง หย่อน ตึง
ชีวิตะ                
ได้แก่  รูปที่รักษากัมมชรูปทั้งหลาย
ปริจเฉทะ          
ได้แก่  อากาสรูปที่คั่นระหว่างรูปกลาปต่อรูปกลาป 
กายวิญญัติ       
ได้แก่  การเคลื่อนไหวต่างๆของร่างกาย
ลหุตา               
ได้แก่  ความเบาของนิปผันนรูป
กัมมัญญตา       
ได้แก่  ความควรแก่การงานของนิปผันนรูป
อุปจยะ             
ได้แก่  ความเกิดขึ้นครั้งแรกและเกิดขึ้นครั้งหลังๆจนครบรูปที่ควรเกิดขึ้น
ได้ของนิปผันนรูป
สันตติ              
ได้แก่  ความเกิดขึ้นสืบต่อกันของนิปผันนรูปจนถึงตาย
ชรตา               
ได้แก่  ความแก่ของนิปผันนรูป
๙. ให้บอกความหมาย  พร้อมองค์ธรรมของรูปดังต่อไปนี้
๑.  อัชฌัตติกรูป
๒.  ทวารรูป

๓.  อินทริยรูป

๔.  โอฬาริกรูป
๕. อุปาทินนรูป
๖.  อวินิพโภครูป     
๗.  กัมมชรูป 

๘.  จิตตชรูป
๙. จักขุทสกกลาป
๑๐. สัททนวกกลาป
ตอบ
๑.  อัชฌัตติกรูป  คือรูปภายใน  มี  ๕  ได้แก่  ปสาทรูป ๕
๒.  ทวารรูป  คือรูปที่เป็นเหตุแห่งการเกิดขึ้นของปัญจทวารวิถีจิต  และกายกรรมวจีกรรม  
มี  ๗  ได้แก่    ปสาทรูป  ๕    วิญญัติรูป  ๒
๓. อินทริยรูป  คือรูปที่เป็นใหญ่เป็นผู้ปกครองในการเห็นเป็นต้นมี ๘ ได้แก่ ปสาทรูป  ๕  ภาวรูป ๒  
ชีวิตรูป ๑
๔.  โอฬาริกรูป  คือรูปหยาบ  หมายถึงรูปที่ปรากฏชัด  มี  ๑๒  ได้แก่  ปสาทรูป ๕  วิสยรูป ๗
๕.  อุปาทินนรูป  คือรูปที่เกิดจากอกุศลกรรมและโลกียกุศลกรรม  มี ๑๘  ได้แก่  กัมมชรูป  ๑๘
๖.  อวินิพโภครูป  คือรูปที่แยกกันไม่ได้  มี ๘ ได้แก่  มหาภูตรูป ๔  รูปารมณ์  คันธารมณ์  รสารมณ์  อาหาระ
๗.  กัมมชรูป  คือรูปที่เกิดจากกรรม  มี  ๑๘  ได้แก่ ปสาทรูป ๕  ภาวรูป ๒  หทยรูป ๑  ชีวิตรูป ๑  
อวินิพโภครูป ๘  ปริจเฉทรูป ๑
๘.  จิตตชรูป  คือรูปที่เกิดจากจิต  มี  ๑๕  ได้แก่  วิญญัติรูป ๒  สัททารมณ์ ๑  วิการรูป ๓  
อวินิพโภครูป ๘
ปริจเฉทรูป ๑
๙. จักขุทสกกลาป  หมายถึงกลาปที่มีจำนวนรูป  ๑๐  มีจักขุปสาทเป็นประธาน  ได้แก่  
อวินิพโภครูป ๘
ชีวิตรูป ๑  
จักขุปสาท ๑
๑๐.  สัททนวกกลาป  หมายถึงกลาปที่มีจำนวนรูป  ๙  ได้แก่  อวินิพโภครูป  ๘  สัททะ  ๑
๑๐. 
ก. ให้แสดงความแตกต่างกันระหว่างสอุปาทิเสสนิพพานกับอนุปปาทิเสสนิพพาน และจงจำแนกนิพพานทั้ง ๒ อย่างนี้โดยบุคคล

ข. ให้แสดงความหมายในนิพพานทั้ง ๒ คือทิฏฐธัมมนิพพาน และสัมปรายิกนิพพาน
ตอบ
ก. สอุปาทิเสสนิพพาน    หมายความว่า   นิพพานที่เป็นไปกับขันธ์ ๕ คือ  วิบากและกัมมชรูปที่เหลือจากกิเลสทั้งหลาย   เมื่อว่าโดยบุคคลแล้วก็ได้แก่พระอรหันต์ที่ยังมีชีวิตอยู่

อนุปาทิเสสนิพพาน   หมายความว่า  นิพพานที่ไม่มีขันธ์  ๕ คือวิบากและกัมมชรูปเหลืออยู่   เมื่อว่าโดยบุคคล  ได้แก่พระอรหันต์ที่ปรินิพพานแล้ว

ข. ทิฎฐธัมมนิพพาน  หมายถึง  พระอรหันต์ทั้งหลายผู้ซึ่งเข้าไปรู้แจ้งในนิพพานนั้นยังมีชีวิตอยู่  
    สัมปรายิกนิพพาน  หมายถึง  พระอรหันต์ทั้งหลายเมื่อปรินิพพานแล้ว  จึงเข้าถึงพระนิพพานนั้น
**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
